# data[].attributes.body
Na sljedećem se satu školske lektire bavimo djelima napisanim u epistolarnoj formi.

Predložila sam nekoliko poznatih i manje poznatih književnih naslova koji su napisani u ovoj popularnoj formi.

Odaberi naslov koji ti se najviše sviđa. To će biti tvoja iduća lektira. Osim toga, možeš posuditi i pročitati djelo epistolarne forme prema vlastitom izboru. Pronađi ili poslikaj naslovnicu djela te upotpuni ovu ploču prema zadanim primjerima.
Navedi sljedeće: autor, naslov, godina izdanja, naslovnica, sažetak o djelu.

Uživaj u čitanju! ;)

# data[].attributes.headline
Alexandre Dumas, Dama s kamelijama (1848.)

# data[].attributes.subject
Alexandre Dumas, Dama s kamelijama (1848.)

# data[].attributes.body
Roman o tragičnoj ljubavi između mladića iz građanskih krugova, Armanda Duvala, i prelijepe kurtizane Marguerite Gautier. Iako se u početku njihova veza čini poput drugih njima sličnih, ona sve više prerasta u fatalnu povezanost dvaju bića čija je sudbina osuđena na nesreću, a još se više pogoršava kad Marguerita oboli od tuberkuloze i zapada u dugove...

# data[].attributes.attachment_caption
Izvor: Hoću knjigu (pristupljeno 24. 6. 2022.)

# data[].attributes.body
Stoker je nenadmašno suprotstavio, rekli bismo, sapuničke simbole unutar kasnoga viktorijanskog društva: nasuprot krvožednom grofu postavlja građansku obitelj; Dracula predstavlja mahnitu i bolnu strast, ovi dražesne emocije i razboritost; Nemrtvi tjelesno i erotsko, smrtni potisnutu i produhovljenu ljubav. A tu je, naravno, i vrsni vođa oporbe, liječnik i profesor Abraham van Helsing, zakleti neprijatelj štrigona iliti vukodlaka svih vrsta, superman 19. stoljeća uveden u ekipu pravednika kako bi se snage znanosti i razuma lakše suprotstavile krvi žednim zlodusima i zlotvorima. Vampirski mit, valjda star koliko i čovječanstvo, očito je vrlo inspirativan jer je na tu temu napisano i narisano bezbroj knjiga i stripova, te snimljeno nebrojeno mnogo glazbe i filmova. Dracula je glavna zvijezda u preko stotinu filmskih adaptacija, pa i danas, više od stoljeća nakon što je roman napisan, na temelju percepcije toga lika i djela kod čitatelja, slušatelja i gledatelja, možemo slobodno ustvrditi kako Vlad i dalje vlada i da je dandanas općesvjetski sinonim strave i užasa.

# data[].attributes.attachment_caption
Izvor: Goodreads (pristupljeno 24. 6. 2022.)

# data[].attributes.headline
Stephen Chbosky, Charliejev svijet (1999.)

# data[].attributes.subject
Stephen Chbosky, Charliejev svijet (1999.)

# data[].attributes.body
Charliejev svijet priča je o introvertiranom tinejdžeru, stidljivom i neomiljenom u društvu. Pod pseudonimom Charlie on šalje niz pisama anonimnoj, nepoznatoj osobi, opisujući u njima svoje mukotrpno probijanje kroz nebrano grožđe prvog razreda srednje škole u jednom predgrađu Pittsburgha. Kroz svijet seksa, droge i filma Rocky Horror Picture Show. Kroz one vrtoglavo divlje i dirljive dane koji se obično nazivaju odrastanjem. Književni debi Stephena Chboskog postao je kultni fenomen otkako je objavljen 1999. godine. Roman je proveo više od godinu dana na listi bestselera The New York Timesa, a sâm autor ga je 2012. ekranizirao u istoimenom filmskom hitu s Loganom Lermanom, Ezrom Millerom i Emmom Watson u glavnim ulogama.

# data[].attributes.attachment_caption
Izvor: Hoću knjigu (pristupljeno 24. 6. 2022.)

# data[].attributes.body
Rosie i Alex bili su najbolji i nerazdvojni prijatelji od svoje pete do sedamnaeste godine, odrastajući u Dublinu. Alex odlazi u Boston, studira medicinu na Harvardu, ženi se i rastaje, postaje poznati kardiokirurg. Rosie je ostala, rodila Katie, ispunila svoj san o vođenju hotela, udala se i rastala. Punih trideset godina održavaju prijateljstvo pismima, porukama, e-mailovima. Iako se vole, odbijaju to priznati dok napokon Alex ne pošalje odlučujuće pismo u kojem joj izjavljuje ljubav i moli da mu pruži priliku i uzvrati ljubav i dok se jednog jutra samo ne pojavi pred njezinim vratima.

# data[].attributes.attachment_caption
Izvor: Moderna vremena (pristupljeno 24. 6. 2022.)

# data[].attributes.headline
Daniel Glattauer, Dobar protiv sjeverca (2009.)

# data[].attributes.subject
Daniel Glattauer, Dobar protiv sjeverca (2009.)

# data[].attributes.body
Leu Leikeu zabunom dospiju e-mailovi njemu nepoznate Emmi Rothner. On joj iz pristojnosti odgovori. Emmi osjeti naklonost prema njemu pa mu otpise i na taj način u živote dvaju protagonista uđe nemir.

Roman Daniela Glattauera opisuje modernu ljubav koja kompjutorskim medijem dostiže visine opsjednutosti i platonske nježnosti te iz temelja mijenja emocionalne živote protagonista. Ovaj izvrstan roman, suvremeni predstavnik klasičnog žanra romana pisama, poetičan je pokazatelj kako ljudski duh i njegov najčišći oblik - ljubav, ostaju isti bez obzira na razvoj tehnologije i njezin sveprisutni utjecaj.

# data[].attributes.attachment_caption
Izvor: Knjižnica grada Zagreba (pristupljeno 24. 6. 2022.)

# data[].attributes.body
Mary Iris Malone zbog problematičnog ponašanja biva pozvana u ured ravnatelja na razgovor. Dok prilazi zatvorenim vratima ureda čuje razgovor oca i ravnatelja o tome kako joj je majka bolesna o čemu do tog trenutka nije ništa znala. Okreće se zabrinuto razmišljajući o trotjednom izostanku majčinih pisama, odlazi kući, pakira ruksak, uzima novac iz skrivenog skrovišta svoje pomajke i započinje 1524 kilometara dugačko putovanje do svoje bolesne majke na kojem će upoznati neke nove ljude i ispričati svoju priču...

# data[].attributes.attachment_caption
Izvor: Hoću knjigu (pristupljeno 24. 6. 2022.)

# data[].attributes.body
Roman o tinejdžerici i njezinoj osveti. Carrie White nije obična djevojka. Carrie White ima telekinetičke sposobnosti. Svojim umom može pomicati stvari. Vrata se zaključavaju. Svijeće padaju. To je njezina moć, ali i prokletstvo. Carrie je nesretna. Njezina je majka strašna vjerska fanatkinja koja grešnike agresivnim metodama vraća na Kristov put. Carrie odrasta u šutljivu, neprivlačnu i stidljivu djevojku, čestu metu školskih ismijavanja. Prvu menstruaciju dobije u školskoj svlačionici, no ne zna što joj se dogodilo. Djevojke se grubo ismijavaju njezinoj izbezumljenosti gađajući je tamponima. Kako bi se iskupila jer je sudjelovala u tom maltretiranju, fina djevojka Sue Snell zamoli svojega dečka Tommyja da odvede Carrie na maturalni ples. Ljubazna ponuda Tommyja Rossa, spontana kao što su bile i zlobne psine njezinih razrednih kolega, daju joj nadu da možda i ne mora baš sve biti tako loše. No neočekivana okrutnost njezin dar pretvara u oružje koje donosi užas i nesreću... I ono što je nezamislivo Stephen King zna učiniti toliko zastrašujućim da ćete morati provjeriti jeste li zaključali sva vrata i zatvorili sve prozore.

# data[].attributes.attachment_caption
Izvor: Goodreads (pristupljeno 24. 6. 2022.)

# data[].attributes.headline
J. J. Rousseau, Julija ili nova Heloisa (1761.)

# data[].attributes.subject
J. J. Rousseau, Julija ili nova Heloisa (1761.)

# data[].attributes.body
Remek-djelo epistolarne književnosti niz je pisama putem kojih dvoje mladih govore o svemu što osjećaju stvarajući neki novi svijet gdje se sve svodi na strasti.

# data[].attributes.attachment_caption
Izvor: Školska knjiga (pristupljeno 24. 6. 2022.)

# data[].attributes.headline
Choderlos de Laclos, Opasne veze (1782.)

# data[].attributes.subject
Choderlos de Laclos, Opasne veze (1782.)

# data[].attributes.body
Opasne veze vrhunski su primjer žanra epistolarnog romana, kojemu mnogi kritičari podređuju čak i Rousseauovu Novu Heloizu i Goetheova Werthera . U prepisci desetak pripadnika francuskoga predrevolucijskog visokog društva ispripovijedana je okrutna igra zavođenja i osvajanja čiji su glavni pokretači prepredena markiza de Marteuil i vikont Valmont, a kao njihove žrtve padaju dvije nevine mlade žene - naivna Cecilija Volange i kreposna gospođa de Tourvel.
Vojni časnik i matematičar Choderlos de Laclos efektnim je rasporedom pisama i sučeljavanjem različitih gledišta postigao da fabula teče s iznimnom lakoćom i uvjerljivošću, a to je umijeće na kojemu mu mogu pozavidjet i mnogo iskusniji pisci, dok je Laclos to uspio ostvariti u svome prvom i jedinom romanu. No i to je bilo dovoljno da njegovo ime odjekuje svijetom dugo nakon njegove smrti, baš kako je sâm zaželio u jednom pismu upućenom prijatelju.
Da Opasne veze , nastale 1782. godine, intrigiraju publiku i u naše doba, dokazuju i brojne filmske adaptacije toga djela, među kojima je najdojmljivija ona Stephena Frearsa s Johnom Malkovichem i Glenn Close u glavnim ulogama.